
ΑΠΟΦΑΣΕΙΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 


Τροποποίηση του ρυμοτομικού σχεδίου Ν. Λιοσίων (Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του από 17 Ιουλίου 1923 ν. δ/τος όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 
του 3, 9 και 70. 

2. Τις διατάξεις του ν. 947/1979 (ΦΕΚ 169/Α) και ειδικότερα 
το άρθρο του 62 (παρ. 1). 

3. Τις διατάξεις του ν. 1032/1980 (ΦΕΚ 57/Α) και ειδικότερα 
τα άρθρα του 2, 3 και 7. 

4. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

5. Τις υπ’ αριθ. 80/1980 και 435/25.9.85 γνωμοδοτήσεις του 
Δημοτικού Συμβουλίου Ν. Λιοσίων (Αττικής). 

6. Την υπ’ αριθ. 550/1982 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 


7. Την υπ’ αριθ. 241/1986 γνωμοδότηση του Συμβουλίου της 
Επικράτειας με πρόταση του Υπ. Περιβάλλοντος, Χωροταξίας και 
Δημοσίων Έργων, αποφασίζουμε: 

• Άρθρο 1. 

Εγκρίνεται η τροποποίηση του ρυμοτομικού σχεδίου Ν. Λιοσίων 
(Αττικής) στα υπ’ αριθ. 1207 και 1219 οικοδομικά τετράγωνα με τη 
μετατόπιση των ρυμοτομικών και οικοδομικών γραμμών όπως φαίνε¬ 
ται στο σχετικό πρωτότυπο διάγραμμα σε κλίμακα 1:500 που θεωρή¬ 
θηκε από τον Προϊστάμενο της Δ/νσης Πολεοδομικών Εφαρμογών με 
την υπ’ αρ. 34095/1986 πράξη του και που συνοπτικό του αντίτυπο 
δημοσιεύεται με το παρόν διάταγμα. 

Άρθρο 2. 

Τροποποιείται το προκήπιο των οικοπέδων οικοδομημένων ή μη 
που βρίσκονται στα οικοδομικά τετράγωνα 1207 και 1219 και έχουν 
πρόσοψη στην οδό Κρητικού, με μετατόπιση των οικοδομικών και 
ρυμοτομικών γραμμών, το πλάτος του προκηπίου παραμένει τρία (3) 
μέτρα όπως φαίνεται στο ίδιο διάγραμμα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 22 Μαΐου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Α ρι θ. ΚΟ/ΟΙΚ/1348 (2) 

Καθορισμός ορίων και όρων και περιορισμών δόμησης στους οικισμούς 
Νέο Κωσταράζι και Κορησό Ν. Καστοριάς. 

Η ΝΟΜΑΡΧΗΣ ΚΑΣΤΟΡΙΑΣ 
’ Εχοντας υπόψη: 

1. Τις διατάξεις του από 24/4/1985 Π.Δ. (ΦΕΚ 181Δ/3.5. 
1985) «περί του τρόπου καθορισμού ορίων οικισμών της χώρας μέχρι 
2000 κατοίκους κατηγορίες αυτών και καθορισμός όρων και περιορι¬ 
σμών δόμησης». 

2. Τις. προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων που αφορούν στον προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του Υ.Χ.Ο.Π.. 

4. Την υπ’ αριθ. ΚΟ/ΟΙΚ/3394/85 απόφαση μας για την 
κατηγοριοποίηση των οικισμών του Νομού Καστοριάς που έχουν 
πληθυσμό μέχρι και 2.000 κατοίκους. 

5. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΥΕ. 

6. Τις γνωμοδοτήσεις του Συμβουλίου Χ.Ο.Π. του Νομού Καστοριάς. 

4η συνεδρίαση 10/4/86 πράξη 3η. 

. 5η συνεδρίαση 26/5/86 πράξη 1η. 

7. Τις αποφάσεις των Κοινοτικών συνβουλίων. 

7.1. 62/85 απόφαση του Κοινοτικού Συμβουλίου Κωσταραζίου για 
τον οικισμό Ν. Κωσταράζι. 

7.2. 13/86 απόφαση του Κοινοτικού Συμβουλίου Κορησού για 
τον οικισμό Κορησό, αποφασίζουμε: 

I. Καθορίζουμε τα όρια για τους οικισμούς Νέο Κωσταράζι και 

Κορησό Νομού Καστοριάς με τα στοιχεία 1, 2,3.όπως φαίνονται στα 

συνοδευτικά της παρούσας σχεδιαγράμματα σε κλίμακα 1:5000 που 
αποτελούν αναπόσπαστα μέρη της απόφασης αυτής και συντάχθηκαν 
βάσει στοιχείων χαρτών και επί τόπου ελέγχου. 

II. Καθορίζουμε τους ακόλουθους Γενικούς και ειδικούς όρους και 
περιορισμούς δόμησης. 

Α. Γενικοί όροι δόμησης. 

Εντός των ορίων των οικισμών Ν. Κωσταράζι και Κορησό ισχύουν 
οι γενικοί όροι δόμησης που προβλέπονται από το Π.Δ. 24/4/1985 


ΦΕΚ 181 τεύχος Δ' της 3/5/85 όπως ισχύει αυτό σήμερα και η 
αρτιότητα των οικοπέδων ορίζεται στα 300 τετρ. μέτρα. 

Κατά παρέκκλιση εντός των ορίων των οικισμών θεωρούνται άρτια 
τα οικόπεδα με όποιο εμβαδόν είχαν στις 3/5/1985 ημέρα δημοσίευσης 
του από 24.4.1985 Π. Διατάγματος. 

Β. Ειδικοί όροι Δόμησης: 

Για όλους τους οικισμούς που αναφέρονται στο σκεπτικό της απόφασης 
ισχύουν οι εξής ειδικοί όροι δόμησης. * 

α. Στις όψεις των οικοδομών οι εξώστες να κατασκευάζονται μεμο¬ 
νωμένοι και όχι συνεχείς. 

β. Όλα τα κουφώματα της οικοδομής ως και τα πατζούρια να είναι 
ξύλινα, εκτός ειδικών περιπτώσεων όπου επιβάλλεται η χρήση άλλου 
υλικού και ύστερα από έγκριση της Αρχιτεκτονικής Επιτροπής. 

γ. Επιβάλλεται όπως όλες οι οικοδομές φέρουν κεραμοσκεπή στέγη 
με μεγίστη κλίση 50% και ύψος όχι πάνω από 2,70 μετ. 

δ. Για κτίρια όπου ο ελέγχων το φάκελο τής άδειας κρίνει ότι η υπό 
ανέγερση οικοδομή προσβάλλει καταφανώς το περιβάλλον ο φάκελος θα 
παραπέμπεται στην Αρχιτεκτονική Επιτροπή. 

ε. Σε περίπτωση κατεδάφισης κτιρίων ο ελέγχων μπορεί να παραπέ¬ 
μπει το φάκελο στην Αρχιτεκτονική Επιτροπή εφόσον κρίνει ότι το 
κτίριο είναι αξιόλογο. 

III. α) Πριν από κάθε κατάτμηση οικοπέδων εντός των ορίων του οικισμού 
θα πρέπει να θεωρείται το σχετικό τοπογραφικό διάγραμμα από το Τμήμα 
Πολεοδομίας και Πολεοδομικών Εφαρμογών της. Νομαρχίας ώστε να εξασφα¬ 
λίζεται η συνέχεια των υπαρχόντων κοινόχρηστων χώρων και η δημιουργία 
νέων κοινόχρηστων χώρων σύμφωνα με τα οριζόμενα στις διατάξεις της παρ. 
1 του άρθρου 6 του από 24/4/1985 Π. Διατάγματος. 

β) Θα πρέπει να εξασφαλίζεται οπωσδήποτε η συνέχεια των υφισταμέ¬ 
νων ή εγκεκριμένων δρόμων του οικισμού. Κατά τα λοιπά ισχύουν τα 
οριζόμενα στο Π. Διάταγμα της 24.4.1985 (ΦΕΚ 181Δ/3.5.85). 

Η απόφαση αυτή με τα σχεδιαγράμματα της οριοθέτησης των οικισμών 
που τη συνοδεύουν να δημοσιευθεί στην Εφημερίδα της Κυβερνήσεως. 

Καστοριά, 3 Ιουνίου 1986 
Η Νομάρχης 

ΑΝΝΑ ΔΙΑΜΑΝΤΟΠΟΥΛΟΥ 

